
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 15P/23/2026 8726200720 16. 09. 2026 JUDr. Dagmar Soliarová ECLI:SK:OSPP:2026:8726200720.4
ROZSUDOK V MENE SLOVENSKEJ REPUBLIKY Okresný súd Poprad, sudkyňa JUDr. Dagmar Soliarová, vo veci starostlivosti o mal. deti: A. B., nar. X.X.XXXX a C. B., nar. X.X.XXXX, bytom u matky, zast. opatrovníkom Úradom práce, sociálnych vecí a rodiny Poprad, dieťa rodičov: matka D. C. E., nar. XX.XX.XXXX, bytom F., G. XXXX/X, právne zastúpená Mgr. Marošom Ježíkom, advokátom, F., C. XX/X a otec C. B., nar. XX.X.XXXX, bytom F., H. X, v konaní začatom na návrh matky o zmenu úpravy rodičovských práv a povinností k mal. deťom, takto rozhodol: I. S c h v a ľ u j e rodičovskú dohodu v tomto znení: M e n í sa rozsudok Okresného súdu Poprad č.k. 15P/60/2024 - 37 zo dňa 4.2.2025, pokiaľ ním bolo rozhodnuté o úprave rodičovských práv a povinností tak, že maloleté deti A. B. a C. B. sa z v e r u j ú do striedavej osobnej starostlivosti rodičov, ktorá sa bude realizovať nasledovne: - otec mal. detí bude realizovať striedavú starostlivosť so začiatkom párneho týždňa od pondelka od 15.00 hod. do stredy do 08.00 hod.; v piatok od 15.00 hod. do nasledujúceho pondelka do 08.00 hod.; v nepárnom týždni v stredu od 15.00 hod. do piatka do 08.00 hod., pričom si deti prevezme v školskom zariadení a tam ich aj odovzdá, - matka mal. detí bude realizovať striedavú starostlivosť so začiatkom párneho týždňa v stredu od 15.00 hod. do piatka do 08.00 hod.; v nepárny týždeň od pondelka od 15.00 hod. do stredy do 08.00 hod., v piatok od 15.00 hod. do nasledujúceho pondelka do 08.00 hod; pričom si deti prevezme v školskom zariadení a tam ich aj odovzdá, - v prípade školských prázdnin si rodičia deti prevezmú pred bytom toho rodiča, u ktorého sa bude realizovať starostlivosť a následne ich tam aj odovzdajú. Otec mal. detí sa z a v ä z u j e prispievať na výživu mal. A. sumou 60,- eur mesačne a na výživu mal. C. sumou 60,- eur mesačne, počnúc dňom doručenia rozhodnutia osobe povinnej z výživného, ktoré je otec p o v i n n ý platiť na účet zriadený pre mal. deti vedený v I. I., č. účtu: I., vždy do 15. dňa toho ktorého mesiaca. Matka mal. detí sa z a v ä z u j e prispievať na výživu mal. A. sumou 50,- eur mesačne a na výživu mal. C. sumou 50,- eur mesačne, počnúc dňom doručenia rozhodnutia osobe povinnej z výživného, ktoré je matka p o v i n n á platiť na účet zriadený pre mal. deti vedený v I. I., č. účtu: I., vždy do 15. dňa toho ktorého mesiaca. Obaja rodičia budú prispievať na predmetný účet daňovým bonusom, ktorý poberajú na maloleté deti.
II. V prevyšujúcej časti súd konanie z a s t a v u j e. III. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie: Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia. Podľa § 44 CMP, rozsudky o výživnom sú vykonateľné doručením.

Zdroj: KAUZIS.SK – https://www.kauzis.sk/judikatura/r/ECLI:SK:OSPP:2026:8726200720.4 (dáta aktuálne k 3. 11. 2026). Záväzné je znenie zverejnené súdom.




